Әсенеп уйланды Асия. Ә ризалыҡ биреү ҙә анһат түгел бит. Бер түгел ике бала өҫтөнә барырға кәрәк. Ҡыҙы әле ҡулға эйәләштерерлек йәштә булһа, малайы үҫеп бөткән дә баһа! Тиҫкәреләнәсәге көн кеүек асыҡ. Баш тартырға! Быныһы иң еңеле. Ә әҙәм балаһы ҡәнәғәтлек тойғоһон ауырлыҡтарҙы еңеп кенә кисерә түгелме ни? Ризалашырға!” – ниндәй ҡарарға килер Асия? Ике етем балаға әсәй булып барырға ҡыйыулығы етерме, әллә күнегелгән һәүетемсә тормошо менән йәшәүен дауам итерме? Бер мөхәббәт тарихы журнал уҡыусыларҙы берсә ялҡынлы хистәр тулҡынына ташлар, берсә әсе тормош хәҡиҡәтенә ҡайтарыр!